b'\n_START_ARTICLE_\nBarbossa\n_START_SECTION_\nSkabelse af figuren\n_START_PARAGRAPH_\nBarbossas fornavn "Hector" bliver faktisk f\xc3\xb8rst afsl\xc3\xb8ret i kommentarsporet p\xc3\xa5 Den Sorte Forbandelse DVD\'en, og blev ikke sagt af nogen anden figur i filmene, f\xc3\xb8r i den sidste film, hvor det er Jack Sparrow, som siger hans fornavn. Det er ogs\xc3\xa5 udtalt at Johnny Depp, sammen med Internettet har v\xc3\xa6ret en del i at navngive figuren. Hans efternavn er b\xc3\xa5de et ordspil og det italienske/portugisiske k\xc3\xa6lenavn for Barbarossa, den skr\xc3\xa6kkelige pirat ogs\xc3\xa5 kendt som Aruj, Oru\xc3\xa7 Reis og Redbeard (R\xc3\xb8dsk\xc3\xa6g); var et bes\xc3\xa6tningsmedlem p\xc3\xa5 Den Sorte Perle, og 10 \xc3\xa5r f\xc3\xb8r Pirates of the Caribbean: Den Sorte Forbandelse foreg\xc3\xa5r, ledte han et mytteri imod Jack Sparrow, som var kaptajn p\xc3\xa5 skibet p\xc3\xa5 det tidspunkt. Bes\xc3\xa6tningen efterlod Jack p\xc3\xa5 en \xc3\xb8de \xc3\xb8, og Barbossa gav Jack en pistol, for at Jack kunne beg\xc3\xa5 selvmord i stedet for at sulte ihjel. Kort efter ankom han og resten af bes\xc3\xa6tningen p\xc3\xa5 Isla de Muerta, hvor de stjal Cortez\' skat, hvilken resulterede i, at de alle blev forbandede. De n\xc3\xa6ste 10 \xc3\xa5r brugte de p\xc3\xa5 at lede efter alle guldstykkerne de havde stj\xc3\xa5let og oph\xc3\xa6ve forbandelsen. Forbandelse best\xc3\xa5r i, at de hverken er levende eller d\xc3\xb8de, og ved m\xc3\xa5neskin viser de deres sande form: halvr\xc3\xa5dne skeletter._NEWLINE_I Pirates of the Caribbean: Den Sorte Forbandelse er Barbossa kaptajn p\xc3\xa5 Den Sorte Perle. Han og bes\xc3\xa6tningen er p\xc3\xa5 jagt efter det sidste guldstykke, og dukker op i Port Royal, hvor Barbossa kidnapper Elizabeth Swann, fordi han tror hun er datter af Bootstrap Bill Turner. Efter flere kampe bliver Barbossa skudt og dr\xc3\xa6bt af Jack, som igennem de sidste 10 \xc3\xa5r har svoret h\xc3\xa6vn mod Barbossa._NEWLINE_I slutningen af Pirates of the Caribbean: D\xc3\xb8d Mands Kiste kommer Barbossa ned af trapperne i Tia Dalma\'s hytte. Det viser sig, at Tia Dalma har hentet ham tilbage fra de d\xc3\xb8des rige. Barbossa slutter sig sammen med Will og de andre, for at befrie Jack fra sit f\xc3\xa6ngsel i Davy Jones\' Jerngreb i Pirates of the Caribbean: Ved Verdens Ende. Han er ogs\xc3\xa5 med til at k\xc3\xa6mpe imod Beckett og Det Ostindiske Handelskompagni.'